AVON nám neustále prináša nové vôňe, z ktorých si aj Vy iste často nájdete svoje obľúbenkyne, ktoré si potom dookola objednávate. Ani sa nečudujem - niektoré skutočne stoja za to, a neomrzia ani po dlhodobom používaní...
Tentokrát sa v katalógoch objaví vôňa BEAUTIFUL BUTTERLY - vôňa plná energie a optimizmu, prekypujúca čistou radosťou zo života.
Táto novinka patrí do kategórie kvetinovo-ovocných vôní. Sama som už mala možnosť privoňať si k vzorke, a môžem s kľudným svedomím napísať, že za vyskúšanie určite stojí :)
Prvý dojem tvorí svieža, citrusová iskra, ktorá sa mieša so šťavnatým ovocím a prežiaruje túto vôňu energiou. Povzbudzujúce srdce energických jarných kvetov odhaľuje zvodnú ženskosť a samotný základ vône tvorí zamatová pižmová esencia, krémová vanilka z Madagaskaru a svetlé dreviny, ktoré vás príjemne zahrejú ako lúče teplého jarného slnka nežne hladiace pokožku.
Táto úžasná kombinácia lahodných ženských tónov je plná energie, optimizmu a radosti. Prebuďte v sebe ľahkosť motýľa s toaletným parfumom BEAUTIFUL BUTTERFLY, ktorý je esenciou jari uzatvorenej v roztomilom flakóne – stačí ju iba uvoľniť!